Blaze7451/Wiki-th-20250601 huggingface dataset:
ด้วงกว่างแอตลัส

ด้วงกว่างแอตลัส หรือ ด้วงกว่างสามเขาเขาใหญ่ (Atlas beetle) เป็นด้วงกว่างที่อยู่ในสกุลด้วงกว่างสามเขาชนิดหนึ่ง มีชื่อวิทยาศาสตร์ว่า Chalcosoma atlas
มีลักษณะคล้ายกับด้วงกว่างสามเขาชนิดอื่น ๆ แต่ตัวเมียซึ่งไม่มีเขา มีปีกนอกที่เป็นปีกแข็งค่อนข้างหยาบและไม่มีขนเป็นสีน้ำตาลเหมือนกำมะหยี่เหมือนด้วงกว่างสามเขาคอเคซัส (C. caucasus) ส่วนเขาที่สันคอหลังอกก็สั้นด้วยเช่นกัน ขณะที่ตัวผู้เขาหน้าจะโค้งเรียวตั้งขึ้นเล็กน้อย แต่ไม่แตกเป็นฟันในขอบในเหมือนด้วงกว่างสามเขาจันทร์ ในขณะที่ตัวผู้ที่มีเขาขนาดเล็กจะแตกแขนงตรงปลายออกเป็นสามแฉก และขนาดตัวก็เล็กกว่าด้วย โดยจะมีขนาดประมาณ 20-130 มิลลิเมตร
ขณะที่เป็นระยะตัวหนอนตามลำตัวจะมีขนอ่อนปกคลุม ไข่มีลักษณะกลมรีสีขาว  ในประเทศไทยพบกระจายพันธุ์ทับซ้อนกับด้วงกว่างสามเขาจันทร์ และจะพบได้มากกว่าด้วย ขณะในต่างประเทศจะพบได้ตั้งแต่ภาคใต้ของจีน, อนุทวีปอินเดีย ไปจนถึงหมู่เกาะต่าง ๆ ในอินโดนีเซีย
นิยมเลี้ยงเป็นสัตว์เลี้ยงเหมือนด้วงกว่างชนิดอื่น ๆ และสามารถเพาะเลี้ยงขยายพันธุ์ในที่เลี้ยงได้แล้ว 
มีชื่อเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พ.ศ. 2535 และมีชื่อติดอยู่ในบัญชีรายชื่อหมายเลข 2 (Appendix II) ตามประกาศของไซเตส 

**อ้างอิง**

**แหล่งข้อมูลอื่น**
หมวดหมู่:ด้วงกว่าง
หมวดหมู่:สัตว์ป่าคุ้มครอง
หมวดหมู่:เกมออนไลน์มัลติเพลเยอร์

หมวดหมู่:บริการเกมสำหรับผู้เล่นหลายคน
หมวดหมู่:วิดีโอเกมหลายผู้เล่น
หมวดหมู่:เกมออนไลน์
หมวดหมู่:ชุมชนเสมือน
ปาน พึ่งสุจริต

ปาน พึ่งสุจริต อดีตรองโฆษกประจำสำนักนายกรัฐมนตรี อดีตรองหัวหน้าพรรคเพื่อแผ่นดิน และอดีตรองเลขาธิการพรรคมาตุภูมิ

**ประวัติ**
ปาน พึ่งสุจริต เกิดเมื่อวันที่ 21 พฤศจิกายน พ.ศ. 2489 ที่ตำบลวังกะพี้ อำเภอเมืองอุตรดิตถ์ จังหวัดอุตรดิตถ์ เป็นบุตรของนายชั้น กับนางทองใบ พึ่งสุจริต สำเร็จการศึกษาระดับปริญญาตรี การศึกษาบัณฑิต (กศ.บ.) จากมหาวิทยาลัยศรีนครินทรวิโรฒ พิษณุโลก และปริญญานิติศาสตรบัณฑิต (น.บ.) จากมหาวิทยาลัยสุโขทัยธรรมาธิราช (มสธ.) และระดับปริญญาโท การศึกษามหาบัณฑิต (กศ.ม.) จากมหาวิทยาลัยศรีนครินทรวิโรฒ เมื่อปี พ.ศ. 2517

**ครอบครัว**
ด้านครอบครัวสมรสกับ นางสาวิตรี พึ่งสุจริต มีบุตร 3 คน ได้แก่ ร้อยตำรวจเอก ภูมินทร์ พึ่งสุจริต, ร้อยตำรวจโท ภูธร พึ่งสุจริต, นายวันเฉลิมฯ พึ่งสุจริต
ปาน พึ่งสุจริต ได้เสียชีวิตเมื่อวันที่ 4 กรกฎาคม พ.ศ. 2557 

**การทำงาน**

**งานด้านการศึกษา**
ปาน พึ่งสุจริต เคยรับราชการเป็นอาจารย์ประจำสาขาประวัติศาสตร์ สังกัดมหาวิทยาลัยศรีนครินทรวิโรฒ พิษณุโลก ต่อมาจึงย้ายมาประจำที่มหาวิทยาลัยศรีนครินทรวิโรฒ (ประสานมิตร)

**งานการเมือง**
ปาน พึ่งสุจริต ผันตัวเองจากงานการศึกษา มาดำรงตำแหน่งรองโฆษกประจำสำนักนายกรัฐมนตรี เมื่อปี พ.ศ. 2540 และในปี พ.ศ. 2543 และเป็นที่ปรึกษารัฐมนตรีช่วยว่าการกระทรวงมหาดไทย (วัฒนา อัศวเหม) ในปี พ.ศ. 2542
ต่อมาได้สมัครรับเลือกตั้งสมาชิกสภาผู้แทนราษฎร แบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคราษฎร แต่ไม่ได้รับเลือกตั้ง ต่อจากนั้นจึงได้เข้าร่วมงานกับพรรคเพื่อแผ่นดิน เป็นรองหัวหน้าพรรค และลงสมัครรับเลือกตั้งสมาชิกสภาผู้แทนราษฎร แบบสัดส่วน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แต่ไม่ได้รับเลือกตั้ง
ในการเลือกตั้ง พ.ศ. 2554 เขาได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคมาตุภูมิ แต่ไม่ได้รับเลือกตั้ง ต่อมาเขาได้รับแต่งตั้งเป็นรองเลขาธิการพรรคมาตุภูมิ มีบทบาทสำคัญหลายครั้ง เช่น การเป็นตัวแทนของพรรคมาตุภูมิในการประชุมจัดสรรตำแหน่งกรรมาธิการในสภาผู้แทนราษฎร 

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองอุตรดิตถ์
หมวดหมู่:ข้าราชการพลเรือนชาวไทย
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:นักการศึกษาจากจังหวัดอุตรดิตถ์
หมวดหมู่:นักการเมืองจากจังหวัดอุตรดิตถ์
หมวดหมู่:นักการเมืองพรรคประชากรไทย
หมวดหมู่:พรรคมหาชน
หมวดหมู่:พรรคเพื่อแผ่นดิน
หมวดหมู่:พรรคมาตุภูมิ
หมวดหมู่:บุคคลจากคณะศึกษาศาสตร์ มหาวิทยาลัยนเรศวร
หมวดหมู่:บุคคลจากคณะสังคมศาสตร์ มหาวิทยาลัยนเรศวร
หมวดหมู่:บุคคลจากสาขาวิชานิติศาสตร์ มหาวิทยาลัยสุโขทัยธรรมาธิราช
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเหรียญรัตนาภรณ์ ภ.ป.ร.5
หมวดหมู่:ผู้ฆ่าตัวตายในประเทศไทย
ตานขโมย

ตานขโมย Apostasia nuda เป็นกล้วยไม้ในสกุลตานขโมย ดอกสีเหลือง ดอกช่อแบบแยกแขนงที่ปลายยอด ก้านช่อดอกสีเขียว ตัดกับสีของกลีบดอกชัดเจน ออกดอกช่วงเดือนมิถุนายนถึงกรกฎาคม ในประเทศไทย พบที่ นครราชสีมา ชัยภูมิและพิษณุโลก
หมวดหมู่:สกุลตานขโมย
ช้างสารภี

ช้างสารภีหรือเอื้องเจ็ดปอย Acampe rigida เป็นกล้วยไม้ในสกุลช้างสารภี กล้วยไม้อิงอาศัย ลำต้นขนาดใหญ่ เส้นผ่านศูนย์กลาง 1.5-2 ซม. สูง 0.4-1 เมตร ใบรูปแถบ กว้าง   4-5 ซม. ยาว 30-40 ซม. ดอกออกเป็นช่อที่ซอกใบ จำนวน 5-12 ดอก กว้าง 1.5 ซม. กลีบเลี้ยงและกลีบดอกหนาสีเหลืองและมีลายสีน้ำตาลแดงพาด กลีบปากส่วนโคน เป็นถุงสั้น กลีบปากส่วนปลายสีขาวมีแต้มสีม่วงแดงมีกลิ่นหอม ออกดอกช่วงเดือนตุลาคมถึงมกราคม ในประเทศไทยพบตั้งแต่ภาคเหนือ ภาคอีสานจนถึงภาคใต้ โดยพบที่จังหวัดเชียงใหม่ ลำปาง สกลนคร กาญจนบุรี และสตูล
หมวดหมู่:สกุลช้างสารภี
ฟูจิซาวะ (จังหวัดคานางาวะ)

ฟูจิซาวะ (Fujisawa-shi) เป็นนครในจังหวัดคานางาวะ ประเทศญี่ปุ่น มีขนาดพื้นที่ทั้งสิ้น sqmi 01 มีจำนวนประชากรประมาณ 443,832 คน และมีความหนาแน่นของประชากร 6,300 คนต่อตารางกิโลเมตร

**ภูมิศาสตร์**
เป็นเมืองที่มีประชากรมากที่สุดในภูมิภาคโชนัง ติดกับอ่าวซางามิ

**อาณาเขตติดต่อ**
ฟูจิซาวะมีอาณาเขตติดต่อกับเทศบาลข้างเคียงดังต่อไปนี้- ทิศเหนือ: นครอายาเซะ และนครยามาโตะ- ทิศตะวันออก: นครโยโกฮามะ และนครคามากูระ- ทิศใต้: อ่าวซางามิ- ทิศตะวันตก: นครชิงาซากิ และเมืองซามูกาวะ- ทิศตะวันตกเฉียงเหนือ: นครเอบินะ

**อ้างอิง**

**แหล่งข้อมูลอื่น**
  เว็บไซต์ทางการ
หมวดหมู่:นครในจังหวัดคานางาวะ
บริษัท รับจ้างหลอน (ไม่) จำกัด

บริษัท รับจ้างหลอน (ไม่) จำกัด (italic=yes) เป็นภาพยนตร์แอนิเมชันสามมิติ ออกฉายวันที่ 2 พฤศจิกายน ค.ศ. 2001 กำกับโดย พีต ดอกเตอร์ ทำรายได้รวม 577 ล้านดอลลาร์สหรัฐ มีความยาวทั้งสิ้น 94 นาที

**ผู้พากย์เสียง**
 จอห์น กูดแมน พากย์เสียงเป็น เจมส์ พี "ซัลลี่" ซัลลีแวน- บิลลี คริสตัล พากย์เสียงเป็น ไมค์ วาโซว์สกี้- เมรี กิ๊บส์ พากย์เสียงเป็น บู- เจนนิเฟอร์ ทิลลี พากย์เสียงเป็น เซเลีย แม- สตีฟ บุสเซมี พากย์เสียงเป็น แรนดอร์- เจมส์ โคเบิร์น พากย์เสียงเป็น เฮนรี่ เจ วอเตอร์นุส- บ็อบ ปีเตอร์สัน พากย์เสียงเป็น รอซ- จอห์น แรทสเซนเบอร์เกอร์ พากย์เสียงเป็น มนุษย์หิมะ- บอนนี่ ฮันท์ พากย์เสียงเป็น ฟลิ้นต์- เจฟ พิทเจิ้น พากย์เสียงเป็น มิสเตอรไบล์- แฟร้งค์ อ็อส พากย์เสียงเป็น ฟังกัซ- แดน เกอร์สัน พากย์เสียงเป็น นีเดิ้ลแมน และ สมิตตี้- แซม แบล็ค พากย์เสียงเป็น จอร์จ แซนเดอร์สัน
ภาพยนตร์ได้รับรางวัลออสการ์ สาขาเพลงประกอบภาพยนตร์ยอดเยี่ยม

**การเปิดตัว**
ภาพยนตร์ชุดนี้ได้รับการเปิดตัว ณ วันที่ 2 พฤศจิกายน ค.ศ. 2001 และได้รับการเปิดตัวในรูปแบบวีเอชเอฟ กับดีวีดี ในวันที่ 17 กันยายน ค.ศ. 2002  และในรูปแบบบลูเรย์เมื่อวันที่ 10 พฤศจิกายน ค.ศ. 2009  ภายหลังจากการประสบความสำเร็จจากการเปิดตัว เดอะ ไลอ้อน คิง ฉบับ 3 มิติ ดิสนีย์และพิกซาร์ได้ประกาศการเปิดตัว บริษัทรับจ้างหลอน (ไม่)จำกัด ฉบับ 3 มิติในวันที่ 19 ธันวาคม ค.ศ. 2012 ซึ่งเป็นการนำสู่รอบปฐมทัศน์ของ Monsters University

**หมายเหตุ**

**อ้างอิง**

**แหล่งข้อมูลอื่น**
  เว็บไซต์พิกซาร์ date=2019-04-30 - บริษัท รับจ้างหลอน (ไม่) จำกัด- 1586- บริษัท รับจ้างหลอน (ไม่) จำกัด- บริษัท รับจ้างหลอน (ไม่) จำกัด
หมวดหมู่:ภาพยนตร์ที่ออกฉายในปี พ.ศ. 2544
หมวดหมู่:ภาพยนตร์แอนิเมชัน
หมวดหมู่:ภาพยนตร์โดยพิกซาร์
หมวดหมู่:ภาพยนตร์แอนิเมชันเกี่ยวกับมิตรภาพ
หมวดหมู่:ภาพยนตร์ที่ดัดแปลงเป็นรายการโทรทัศน์
หมวดหมู่:ภาพยนตร์เกี่ยวกับจักรวาลคู่ขนาน
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
กุหลาบกระเป๋าเปิด

กุหลาบกระเป๋าเปิดหรือเอื้องกุหลาบกระเป๋าเปิดหรือเอื้องกุหลาบพวง (Aerides falcata) เป็นกล้วยไม้ในสกุลเอื้องกุหลาบ ลักษณะดอกสีครีม มีกลิ่นหอม กลีบเลี้ยงบนเป็นรูปรี ส่วนคู่ข้างเป็นรูปครึ่งวงกลม ช่อดอกเป็นพวงห้อยลง ยาวใกล้เคียงกับใบ แต่ละต้นมักจะมีหลายช่อ กลิ่นหอมฟุ้งกระจายเหมือนกลิ่นดอกกุหลาบขนาดดอก 1.5 - 2.5 ซม. ออกดอกช่วงเมษายนถึงพฤษภาคม ในประเทศไทยพบทางภาคเหนือ เช่น จังหวัดแม่ฮ่องสอน จังหวัดเชียงใหม่ ภาคอีสาน เช่น จังหวัดนครพนม จังหวัดสกลนคร ภาคกลาง เช่น จังหวัดสระบุรี จังหวัดกาญจนบุรี ภาคตะวันออก เช่น จังหวัดชลบุรี จังหวัดจันทบุรี และภาคใต้ เช่น จังหวัดกระบี่
หมวดหมู่:สกุลกุหลาบ (กล้วยไม้)
สไปซ์ (เพลงของเพอร์ฟูม)

"สไปซ์" ("Spice") เป็นซิงเกิลลำดับที่ 19 ของวงเพอร์ฟูม โดยเพลง "Spice" ถูกใช้เป็นเพลงประกอบละครเรื่องเซงโยชูฟุ เท็นเทอิ (Sengyoshufu Tantei) และเพลง "GLITTER" เป็นเพลงประกอบโฆษณาของ "คิริน"

**รายชื่อเพลง**
ซีดีซิงเกิลภาษาญี่ปุ่น
#"Spice" – 3:54
#"Glitter" – 5:10
#"Spice" (Instrumental) – 3:54
#"Glitter" (Instrumental) – 5:10
*ซีดีซิงเกิลภาษาญี่ปุ่น
#"Spice"' – 3:54
#"Glitter" – 5:10
#"Spice" (Instrumental) – 3:54
#"Glitter" (Instrumental) – 5:10
#"Spice" (Video clip) – 5:22
*ดิจิทัลดาวน์โหลด
#"Spice" – 3:54
#"Glitter" – 5:10
#"Spice" (Instrumental) – 3:54
#"Glitter" (Instrumental) – 5:10

**ชาร์ตและการรับรอง**

**ชาร์ตประจำสัปดาห์**

**การรับรอง**

**ประวัติการวางจำหน่าย**

**อ้างอิง**

**แหล่งข้อมูลอื่น**
 "Spice" – เว็บไซต์ทางการของเพอร์ฟูม
หมวดหมู่:ซิงเกิลในปี พ.ศ. 2554
หมวดหมู่:เพลงของเพอร์ฟูม
เอื้องเข็มม่วง

เอื้องเข็มม่วงหรือเอื้องขี้ครั่ง Ascocentrum ampullaceum เป็นกล้วยไม้ในสกุลเข็ม ใบ รูปขอบขนาน ออกเรียงสลับระนาบ แผ่นใบแข็งหนา พับขึ้นเป็นร่อง ดอกเป็นช่อตั้งขึ้น 20-30 ดอก กลีบดอกสีม่วง กลีบปากเล็กแคบ สีเหลืองนวล มีปื้นสีม่วงจางๆ ตรงกลาง ดอกขนาด 1.5-2 เซนติเมตร สั้นกว่าใบ ออกดอกช่วงเดือนกุมภาพันธ์ถึงเดือนพฤษภาคม ในประเทศไทยพบที่แม่ฮ่องสอน ตากและกาญจนบุรี
หมวดหมู่:สกุลเข็ม (กล้วยไม้)
แมงคีมละมั่งเหลือง

แมงคีมละมั่งเหลือง หรือ ด้วงคีมละมั่งเหลือง (Hexarthrius parryi) เป็นแมงคีมชนิดหนึ่งที่มีรูปร่างทั่วไปเหมือนแมงคีมละมั่งดำเขาใหญ่ (H. nigritus) ที่อยู่ในสกุลเดียวกัน แต่มีปีกนอกที่เป็นปีกแข็งเป็นสีเหลืองประมาณ 2 ใน 3 จากส่วนปลายปีก ยกเว้นขอบเส้นปีกตรงกลางเป็นสีดำ ตัวเมียมีสีดำและมีบริเวณส่วนไหล่ค่อนข้างกลม ปลายหนวดมีปล้อง 4-5 ปล้อง โดยถือเป็นชนิดต้นแบบของสกุลนี้ด้วย
พบกระจายพันธุ์ในอินเดีย, พม่า, มาเลเซีย และประเทศไทย ที่อำเภอเวียงป่าเป้า จังหวัดเชียงราย ตัวผู้มีขนาดความยาวประมาณ 43-80 มิลลิเมตร ขณะที่ตัวเมียประมาณ 98-39 มิลลิเมตร ขยายพันธุ์โวยการวางไข่ในขอนไม้ ตัวหนอนจะกินไม้ผุซึ่งเจริญเติบโตได้ดี
สามารถเลี้ยงเป็นสัตว์เลี้ยง ซึ่งเพาะขยายพันธุ์ในที่เลี้ยงได้แล้ว โดยอาจเพาะเลี้ยงในขวดสุราแบบแบนก็ได้ โดยใส่ขี้เลื่อยและเศษไม้ผุลงไป

**ชนิดย่อย**
แมงคีมฃนิดนี้แบ่งออกเป็น 4 ชนิดย่อย ดังนี้:
*Hexarthrius parryi deyrollei Parry, 1864 (มาเลเซีย, พม่า, ไทย)
*Hexarthrius parryi elongatus Jordan, 1894 (มาเลเซีย)
*Hexarthrius parryi paradoxus Mollenkamp, 1898 (เกาะชวา, เกาะสุมาตรา)
*Hexarthrius parryi parryi Hope, 1842 (บังกลาเทศ, กัมพูชา, อินเดีย, ลาว, พม่า, ไทย, เวียดนาม)

**อ้างอิง**

**แหล่งข้อมูลอื่น**
หมวดหมู่:แมงคีม
จีหลง

จีหลง (poj=Ke-lâng) เป็นเมืองท่าสำคัญ มีฐานะเป็นนครภายใต้การปกครองของมณฑล ตั้งอยู่ทางตะวันออกเฉียงเหนือของไต้หวัน มีอาณาเขตติดกับนครซินเป่ย์ ซึ่งหากรวมจีหลง ซินเป่ย์ และไทเป จะเรียกว่าเขตมหานครไทเป–จีหลง จีหลงมีชื่อเล่นว่า ท่าเรือสายฝน (雨港) เพราะมีฝนตกชุกและมีชื่อเสียงในเรื่องเกี่ยวกับทะเล นครแห่งนี้เป็นท่าเรือใหญ่อันดับสองของไต้หวันรองจากนครเกาสฺยง

**การปกครอง**
ศูนย์กลางการปกครองของนครจีหลง คือ เขตจงเจิ้ง ซึ่งเป็นที่ตั้งของรัฐบาลท้องถิ่นนครจีหลง และสภานครจีหลง นายกเทศมนตรีคนปัจจุบัน คือ หลิน โย่วชาง (林右昌) สังกัดพรรคประชาธิปไตยก้าวหน้า

**เขตการปกครอง**
นครจีหลงแบ่งออกเป็น 7 เขต ดังนี้

**ภูมิอากาศ**

**อ้างอิง**

จีหลง
ระวี หิรัญโชติ

ระวี หิรัญโชติ (เกิด 19 สิงหาคม พ.ศ. 2500)  อดีตรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลชวน หลีกภัย อดีตสมาชิกสภาผู้แทนราษฎรจังหวัดร้อยเอ็ด อดีตเลขาธิการพรรคกิจสังคม อดีตกรรมการบริหารพรรคไทยรักไทย

**ประวัติ**
ระวี หิรัญโชติ เกิดเมื่อวันที่ 19 สิงหาคม พ.ศ. 2500 ที่ตำบลในเมือง อำเภอเมือง จังหวัดร้อยเอ็ด เป็นบุตรของร้อยตรีอำพัน หิรัญโชติ อดีต ส.ส.ร้อยเอ็ด 4 สมัย กับนางผ่องผิว หิรัญโชติ สำเร็จการศึกษาระดับประกาศนียบัตรวิชาชีพ จากวิทยาลัยจักรพงษ์ภูวนาถ  (ปัจจุบันคือ มหาวิทยาลัยเทคโนโลยีราชมงคลตะวันออก)  และระดับปริญญาตรี นิติศาสตรบัณฑิต จากมหาวิทยาลัยรามคำแหง

**การทำงาน**
ระวี หิรัญโชติ เคยเป็นสมาชิกสภาผู้แทนราษฎรจังหวัดร้อยเอ็ด 5 สมัย โดยได้รับเลือกตั้งสมัยแรกในการเลือกตั้ง พ.ศ. 2529 สังกัดพรรคกิจสังคม เคยดำรงตำแหน่งเลขาธิการพรรคกิจสังคม ในช่วงที่มีนายสุวิทย์ คุณกิตติ เป็นหัวหน้าพรรค และเคยได้รับแต่งตั้งเป็นเลขานุการรัฐมนตรีว่าการกระทรวงอุตสาหกรรม เป็นรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลของนายชวน หลีกภัย ระหว่างปี พ.ศ. 2541 ถึงปี พ.ศ. 2542 เป็นรองเลขาธิการนายกรัฐมนตรีในรัฐบาลทักษิณ ชินวัตร และเป็นเลขานุการวิปรัฐบาล
ต่อมาได้ลาออกจากพรรคกิจสังคมมาร่วมงานกับพรรคไทยรักไทย ในการเลือกตั้ง พ.ศ. 2544 กระทั่งศาลรัฐธรรมนูญ ได้มีคำวินิจฉัยให้ยุบพรรคไทยรักไทย และตัดสิทธิทางการเมืองคณะกรรมการบริหารพรรค เป็นเวลา 5 ปี ซึ่งนายระวี ได้ถูกตัดสิทธิ์ในครั้งนี้ด้วย

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองร้อยเอ็ด
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดร้อยเอ็ด
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคกิจสังคม
หมวดหมู่:นักการเมืองพรรคไทยรักไทย
หมวดหมู่:บุคคลจากมหาวิทยาลัยเทคโนโลยีราชมงคลตะวันออก
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
อุทยานแห่งชาติฟูจิ-ฮาโกเนะ-อิซุ

อุทยานแห่งชาติฟูจิ-ฮาโกเนะ-อิซุ (Fuji-Hakone-Izu Kokuritsu Kōen) เป็นอุทยานแห่งชาติในประเทศญี่ปุ่น มีอาณาเขตครอบคลุมบริเวณจังหวัดยามานาชิ ชิซูโอกะ คานางาวะ และบริเวณตะวันตกของมหานครโตเกียว ประกอบไปด้วยสถานที่น่าสนใจ เช่น ภูเขาไฟฟูจิ ทะเลสาบฟูจิทั้งห้า ฮาโกเนะ คาบสมุทรอิซุ และเกาะอิซุ
อุทยานแห่งชาติฟูจิ-ฮาโกเนะ-อิซุ ก่อตั้งขึ้นเมื่อวันที่ 2 กุมภาพันธ์ พ.ศ. 2479 ในชื่อเดิมอุทยานแห่งชาติฟูจิฮาโกเนะ ถือเป็นหนึ่งในสี่อุทยานแห่งชาติที่ตั้งขึ้นครั้งแรกของญี่ปุ่น ต่อมาในปี พ.ศ. 2493 ได้รวมเกาะอิซุเข้าเป็นส่วนหนึ่งของอุทยาน และเปลี่ยนชื่ออุทยานเป็นแบบในปัจจุบัน
อุทยานแห่งชาติฟูจิ-ฮาโกเนะ-อิซุได้รับขึ้นทะเบียนเป็นมรดกโลกพร้อมกันกับภูเขาไฟฟูจิ ทะเลสาบฟูจิทั้งห้า และน้ำตกชิราอิโตะภายใต้ชื่อ "ฟูจิซัง สถานที่ศักดิ์สิทธิ์และแหล่งที่มาของความบันดาลใจทางศิลปะ" เมื่อวันที่ 22 มิถุนายน พ.ศ. 2556 ที่ผ่านมา 
ด้วยระยะทางที่ไม่ใกลจากเมืองหลวง ทำให้ที่นี่เป็นอุทยานแห่งชาติที่มีผู้มาเยือนมากที่สุดของญี่ปุ่น ชุมชนที่ตั้งอยู่ในบริเวณใกล้เคียง ได้แก่ โอดาวาระ ฟูจิ มินามิอาชิงาระ และนูมาซุ

**สถานที่น่าสนใจ**
อุทยานแห่งชาติฟูจิ-ฮาโกเนะ-อิซุ แบ่งออกเป็น 4 บริเวณสำคัญ ดังนี้:
1. บริเวณภูเขาไฟฟูจิ- ภูเขาไฟฟูจิ- น้ำตกชิราอิโตะ- ทะเลสาบฟูจิทั้งห้า- อาโอกิงาฮาระ- ทะเลสาบทานูกิ
2. บริเวณฮาโกเนะ- ถนนโทไกโดสายเก่า- สวนพฤกษศาสตร์พื้นที่ชุ่มน้ำฮาโกเนะ- ทะเลสาบอาชิ- โอวากูดานิ
3. บริเวณคาบสมุทรอิซุ- ภูเขาอามางิ- น้ำพุร้อนอาตามิ- สวนไม้เขตร้อนและจระเข้น้ำเค็มอาตางาวะ- ชายฝั่งโจงาซากิ
4. บริเวณเกาะอิซุ- เกาะอิซูโอชิมะ- เกาะโทชิมะ- นีจิมะ- ชิกิเนจิมะ- โคซูชิมะ- เกาะมิยาเกะ- มิกูราจิมะ- ฮาจิโอจิมะ

**รูปภาพ**

**อ้างอิง**

**แหล่งข้อมูลอื่น**
http://www.biodic.go.jp/english/jpark/np/fuji_e.html date=2006-06-29 
*Fuji-Hakone-Izu National Park
ฟ
หมวดหมู่:IUCN ประเภท II
หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในประเทศญี่ปุ่น
นครเจียอี้

เจียอี้ (p=Jiāyì; เป่อ่วยจีภาษาฮกเกี้ยนถิ่นไต้หวัน: Ka-gī) เป็นนครแห่งหนึ่งในมณฑลไต้หวัน สาธารณรัฐจีน ตั้งอยู่บนที่ราบทางภาคตะวันตกเฉียงใต้ ถูกล้อมรอบโดยเทศมณฑลเจียอี้ มีผู้อยู่อาศัยจำนวน 263,188 คน เมื่อเดือนมกราคม ค.ศ. 2023
ในอดีตเคยถูกเรียกด้วยชื่อภาษาฮอลันดาว่า "ติโรเซน" (Tirosen หรือ Tirocen) และเคยถูกเรียกว่า คางิ (かぎ, Kagi) ตั้งแต่สมัยช่วงปลายราชวงศ์ชิงตลอดจนสุดการปกครองของญี่ปุ่น คางิเป็นส่วนหนึ่งของจังหวัดไทนังมาตั้งแต่ ค.ศ. 1920 ต่อมา หลังการยอมจำนนของญี่ปุ่น สาธารณรัฐจีน ซึ่งโค่นล้มราชวงศ์ชิงไปเมื่อ ค.ศ. 1911 ได้เข้าควบคุมเจียอี้ใน ค.ศ. 1945 โดยได้รับการบริหารในสถานะนครที่ขึ้นกับมณฑลไต้หวัน ก่อนที่นครเจียอี้จะถูกยุบรวมเข้ากับเทศมณฑลเจียอี้ใน ค.ศ. 1950 ให้อยู่ในสถานะนครที่ขึ้นกับเทศมณฑลแทน และต่อมาก็ได้รับสถานะนครที่ขึ้นกับมณฑลคืนใน ค.ศ. 1982 ใน ค.ศ. 1998 ได้มีการปรับปรุงการบริหารของมณฑลไต้หวันให้มีความคล่องตัวมากขึ้น ทำให้นครเจียอี้อยู่ภายใต้การปกครองโดยตรงของสภาบริหารของไต้หวัน

**การเมืองการปกครอง**
ไฟล์:Huang Min-hui chopped.png|thumb|150px|หฺวาง หมิ่นฮุ่ย ผู้ดำรงตำแหน่งเป็นนายกเทศมตรีนครเจียอี้
ศาลาว่าการนครเจียอี้
นครเจียอี้เป็นนครที่อยู่ภายใต้การปกครองของมณฑลไต้หวัน มีการปกครองในรูปแบบเทศบาล มีสภาและนายกเทศมนตรีมาจากการเลือกตั้ง ผู้ดำรงตำแหน่งนายกเทศมตรีนครเจียอี้คนปัจจุบัน คือ หฺวาง หมิ่นฮุ่ย สังกัดก๊กมินตั๋ง

**เขตการปกครอง**
นครเจียอี้แบ่งออกเป็น 2 เขต โดยมีเขตตะวันออกเป็นเขตที่ตั้งศาลาว่าการนครเจียอี้

**อ้างอิง**

เจียอี้
หมวดหมู่:นครในไต้หวัน

ปัจจุบัน สาธารณรัฐจีน (ไต้หวัน) มีการปกครองในรูปแบบนคร (市) 3 ระดับ ได้แก่
#นครปกครองโดยตรง
#นครภายใต้มณฑล
#นครภายใต้เทศมณฑล
ไต้หวัน
หมวดหมู่:หน่วยการบริหารของไต้หวัน
เทศมณฑลซินจู๋

เทศมณฑลซินจู๋name=word1 (w=Hsin¹-chu² Hsien⁴) เป็นเทศมณฑลหนึ่งทางตะวันตกเฉียงเหนือของประเทศไต้หวัน ประชากรในเทศมณฑลส่วนใหญ่เป็นชาวแคะ และยังมีชนกลุ่มน้อยชนพื้นเมืองไต้หวันอยู่ทางตะวันออกเฉียงใต้ของเทศมณฑล มีเมืองหลวงคือ นครจู๋เป่ย์ ซึ่งเป็นที่ตั้งของสำนักงานรัฐบาลท้องถิ่น ส่วนหนึ่งของอุทยานวิทยาศาสตร์ซินจู๋ตั้งอยู่ในเทศมณฑลซินจู๋

**เขตการปกครอง**
ไฟล์:新竹縣政府.JPG|thumb|รัฐบาลท้องถิ่นเทศมณฑลซินจู๋
ไฟล์:新竹縣議會.JPG|thumb|สภาเทศมณฑลซินจู๋
ไฟล์:Yang Wen-ke.jpg|thumb|หยาง เหวินเคอ ดำรงตำแหน่งเป็นผู้ว่าการเทศมณฑลซินจู๋
เทศมณฑลซินจู๋แบ่งการปกครองออกเป็น 1 นคร, 3 เมือง, 7 ตำบล และ 2 ตำบลชนพื้นเมืองภูเขา นครจู๋เป่ย์เป็นเมืองหลวงของเทศมณฑล ซึ่งเป็นที่ตั้งของรัฐบาลท้องถิ่นและสภา ผู้ว่าการเทศมณฑลคือ หยาง เหวินเคอ สังกัดพรรคก๊กมินตั๋ง เขตการปกครองมีดังนี้

**การขนส่ง**
ไฟล์:Taiwan HighSpeedRail HsinChu Station 3.JPG|thumb|สถานีรถไฟความเร็วสูงซินจู๋

**ทางราง**
สถานีซินจู๋ของรถไฟความเร็วสูงไต้หวัน ตั้งอยู่ในเทศมณฑลนี้ในนครจู๋เป่ย์ และยังมีสายรถไฟของการรถไฟไต้หวัน 3 สายพาดผ่าน ซึ่งได้แก่ สายลิ่วเจีย, สายเน่ย์วาน และสายหลักตะวันตก

**บุคคลที่มีชื่อเสียง**
 Chen Ying-git - นักร้อง- Cyndi Wang - นักร้อง-นักแสดง- ฮีบี เถียน - นักร้อง-นักแสดง และสมาชิกวงเกิร์ลกรุ๊ป S.H.E- Joanne Tseng - นักแสดง- โจ เฉิน - นักแสดง- Landy Wen - นักร้อง- Miu Chu - นักร้อง

**ความสัมพันธ์ระหว่างประเทศ**

**เมืองพี่น้อง**
 JPN จังหวัดมิยาซากิ ญี่ปุ่น- USA เทศมณฑลซานตาคลารา (Santa Clara County) แคลิฟอร์เนีย สหรัฐ- USA เวสต์มอนต์ (Westmont) อิลลินอยส์ สหรัฐ- AUS อิปส์วิช (Ipswich) ควีนส์แลนด์ ออสเตรเลีย

**หมายเหตุ**

**คำในภาษาพื้นเมือง**

**อ้างอิง**

**แหล่งข้อมูลอื่น**
ซินจู๋
เทศมณฑลฮวาเหลียน

เทศมณฑลฮวาเหลียน (p=Huālián Xiàn) เป็นเทศมณฑลที่มีพื้นที่ใหญ่ที่สุดในไต้หวัน ตั้งอยู่บนชายฝั่งตะวันออกซึ่งมากไปด้วยภูเขาบนเกาะไต้หวัน ด้วยความที่ภูมิประเทศเป็นภูเขา ทำให้ฮวาเหลียนเป็นเทศมณฑลมีประชากรต่ำที่สุดแห่งหนึ่งในประเทศ เมืองหลวงและเมืองที่ใหญ่ที่สุด คือ นครฮวาเหลียน
ฮวาเหลียนเป็นสถานีปลายทางของการรถไฟไต้หวัน โดยเป็นปลายทางภาคเหนือของสายฮวาตง และปลายทางภาคใต้ของสายเชื่อมเหนือ เชื่อมต่อเทศมณฑลอื่น ๆ ด้วยทางหลวงซูฮวา ทางหลวงฮวาตง ทางหลวงจังหวัดสาย 11 และทางหลวงจังหวัดสาย 8 มีชื่อด้านเป็นจุดหมายปลายทางของนักท่องเที่ยว ไม่ว่าจะเป็นอุทยานแห่งชาติไท่หลู่เก๋อ แม่น้ำมู่กวา อุทยานแห่งชาติยวี่ชาน และแนวชายฝั่งที่เหมาะแก่การปั่นจักรยาน

**การปกครอง**
ไฟล์:花蓮縣議會.jpg|thumb|สภาเทศมณฑลฮวาเหลียน
ไฟล์:花蓮車站遠眺.jpg|thumb|นครฮวาเหลียน เมืองหลวงของเทศมณฑลฮวาเหลียน

**การแบ่งเขตการปกครอง**
เทศมณฑลฮวาเหลียนแบ่งออกเป็น 1 นคร, 2 เมือง, 7 ตำบล และ 3 ตำบลชนพื้นเมืองภูเขา บางเมืองจะมีชื่อเรียกเป็นภาษาญี่ปุ่นเนื่องจากชาวญี่ปุ่นเป็นคนตั้งชื่อในช่วงที่ไต้หวันอยู่ภายใต้การปกครองของญี่ปุ่นตั้งแต่ปี 1895 ถึง 1945 เทศมณฑลฮวาเหลียนมีเมืองหลวง คือ นครฮวาเหลียน ซึ่งเป็นที่ตั้งของรัฐบาลท้องถิ่นเทศมณฑลฮวาเหลียน และสภาเทศมณฑลฮวาเหลียน

**การเมือง**
ไฟล์:徐委員榛蔚 (第九屆).jpg|thumb|150px|สวี เจินเว่ย์ ดำรงตำแหน่งผู้ว่าการเทศมณฑลฮวาเหลียน
ผู้สมัครจากพรรคประชาธิปไตยก้าวหน้า 1 คน ชนะการเลือกตั้งในเขตเทศมณฑลฮวาเหลียน ในการเลือกตั้งสภานิติบัญญัติแห่งสาธารณรัฐจีนปี 2016 ผู้ว่าการเทศมณฑล คือ สวี เจินเว่ย์ สังกัดพรรคก๊กมินตั๋ง

**การขนส่ง**
ไฟล์:HuaLien Airport.jpg|thumb|ท่าอากาศยานฮวาเหลียน
*ท่าอากาศยานฮวาเหลียน
*การรถไฟไต้หวัน – สายเชื่อมเหนือ และสายฮวาตง (ฮวาเหลียน–ไถตง)
*ทางหลวงมณฑลสาย 8
*ทางหลวงมณฑลสาย 9
*ทางหลวงมณฑลสาย 11
*ทางหลวงมณฑลสาย 14
*ทางหลวงมณฑลสาย 16
*ทางหลวงมณฑลสาย 23
*ทางหลวงมณฑลสาย 30
*ถนนอำเภอสาย 193
*ท่าเรือฮวาเหลียน
*ท่าเรือซีเมนต์เหอผิง (Heping Cement Port)

**อ้างอิง**

**แหล่งข้อมูลอื่น**

ฮวาเหลียน
เทศมณฑลเหมียวลี่

เทศมณฑลเหมียวลี่ (t=苗栗縣; พินอินจีนกลาง: miáo lì xiàn; พักฟ้าซื้อฮากกา: Mèu-li̍t-yen; เป่อ่วยจีฮกเกี้ยน: Biâu-le̍k-koān หรือ Miâu-le̍k-koān) เป็นเทศมณฑลหนึ่งทางด้านตะวันตกของสาธารณรัฐจีน (ไต้หวัน) มีอาณาเขตทางทิศเหนือติดกับเทศมณฑลซินจู๋และนครซินจู๋ ทิศใต้ติดกับนครไถจง และทิศตะวันตกติดกับช่องแคบไต้หวัน ตามการแบ่งภูมิภาคของสภาการพัฒนาแห่งชาติ เหมียวลี่จัดเป็นเทศมณฑลในภาคกลางของไต้หวัน ในขณะที่สำนักพยากรณ์อากาศกลาง จัดให้เป็นเทศมณฑลในภาคเหนือของไต้หวัน เทศมณฑลเหมียวลี่มีเมืองหลวงชื่อ นครเหมียวลี่ ซึ่งอาจถือได้ว่าเป็น "เมืองภูเขา"

**เขตการปกครอง**
ไฟล์:Hsu Yao-chang.jpg|thumb|สวี เย่าชาง ผู้ว่าการเทศมณฑลเหมียวลี่
ไฟล์:苗栗市市街 - panoramio.jpg|thumb|นครเหมียวลี่ เมืองหลวงของเทศมณฑลเหมียวลี่
ไฟล์:Miaoli County Government Building.jpg|thumb|องค์การบริหารเทศมณฑลเหมียวลี่
ไฟล์:Miaoli County Council Building.jpg|thumb|สภาเทศมณฑลเหมียวลี่
เทศมณฑลเหมียวลี่แบ่งออกเป็น 2 นคร, 5 เมือง, 10 ตำบล และ 1 ตำบลชนพื้นเมืองภูเขา เทศมณฑลเหมียวลี่มีจำนวนเมืองมากที่สุดเป็นอันดับสองรองจากเทศมณฑลจางฮว่า มีนครเหมียวลี่เป็นเมืองหลวง ซึ่งเป็นที่ตั้งขององค์การบริหารเทศมณฑลเหมียวลี่ และสภานครเหมียวลี่ ผู้ดำรงตำแหน่งผู้ว่าการเทศมณฑลเหมียวลี่คนปัจจุบัน คือ สวี เย่าชาง สังกัดพรรคก๊กมินตั๋ง
สีที่แสดงในตารางบ่งบอกถึงสถานะความเป็นภาษากลางของภาษาฮากกาในแต่ละเขตการปกครอง นอกจากนี้ หนานจวางและไท่อาน ก็เป็นพื้นที่ชนพื้นเมืองของชาวอตายัลด้วย

**อ้างอิง**

**แหล่งข้อมูลอื่น**
 en

เหมียวลี่
หลวงปู่รอด พฺรหฺมสโร

== ประวัติ**
หลวงปู่รอด ท่านเกิดเมื่อวันที่ 2 มิถุนายน พ.ศ. 2414 ตรงกับรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 แห่งราชวงศ์จักรี ณ บ้านสระขวัญ ต.ลำคอหงส์ อ.โนนสูง จ.นครราชสีมา เป็นบุตรของนายไข่ และนางพูน ท่านได้อุปสมบทเป็นพระภิกษุเมื่อปี พ.ศ. 2436 ขณะอายุ 22 ปี ณ อุโบสถวัดบ้านสะพาน ต.ขามเฒ่า อ.โนนสูง จ.นครราชสีมา โดยมี พระอาจารย์อยู่ เป็นพระอุปัชฌาย์ ได้รับฉายา "พรหมสาโร" หลวงปู่รอด ท่านได้รับตำแหน่งมากมาย ในกิจของสงฆ์ เช่น ตำแหน่งเจ้าคณะตำบล และ ท่านเป็นคนที่มีความเลื่อมใสต่อพระพุทธศาสนาอย่างมาก และท่านได้อธิษฐานว่า ตลอดชีวิตของการเป็นสมณะ ท่านปรารถนาที่จะทำสิ่งใดสิ่งหนึ่ง นั่นก็คือ การสร้างวัดทั้งหมด 5 วัด หลวงปู่รอด ได้เคยกลับมาจำพรรษาอยู่ที่ วัดขามเฒ่า จนถึงปี พ.ศ. 2490 ก็กลับมาจำพรรษาอยู่ที่วีดดอนผวายอีกครั้ง แต่ในครั้งนี้ ท่านได้จำพรรษาอยู่ที่วัดดอนผวายจนกระทั่งมรณภาพเมื่อวันที่ 22 พฤศจิกายน พ.ศ. 2499 ตรงกับรัชสมัยพระบาทสมเด็จพระปรมินทรมหาภูมิพลอดุลยเดช พระมหากษัตริย์แห่งประเทศไทย รวมอายุได้ 85 ปี 63 พรรษา

**วัตถุมงคล และ ปฏิปทา**
หลวงปู่รอด ท่านเป็นคนที่เชี่ยวชาญ ทางด้านไสยเวท วิทยาคมอยู่สม่ำเสมอ และชอบวิปัสสนากรรมฐานเป็นอย่างมาก มีการล่ำลือว่า ท่านเป็นคนที่รู้เหตุการณ์ล่วงหน้าในอนาคต และมีหูทิพย์ ตาทิพย์  มีอภินิหารต่อลูกศิษย์มากมาย วัตถุมงคลของท่านที่เข้มขลังมากที่สุด คือ เหรียญพระปิดตาเนื้อทองเหลือง ผ้ายันต์รอยมือรอยเท้า สีผึ้ง และนางกวัก เป็นต้น และเวลาพกพระเครื่องของท่านไปนั้น คนเชื่อกันว่า ใครพกไปนั้นไม่ตายโหง หลวงปู่รอด ท่านไปด้ชื่อว่า เป็นพระเกจิอาจารย์แห่งโคราช  และ ถ้าพูดถึงในศิษยานุศิษย์ ได้ตั้งสมัญญานามให้ท่านว่า เทพเจ้าแห่งโคราช และ พระเครื่องของท่าน ก็เป็นเหรียญยอดนิยม และ มีความขลังมาก 

**อ้างอิง**
  หลวงปู่รอด พรหมสาโร date=2012-07-21 -  ประวัติหลวงพ่อรอด วัดบ้านไพfix-attempted=yes -  พระเครื่องหลวงปู่รอด
หมวดหมู่:บุคคลจากอำเภอโนนสูง
หมวดหมู่:ภิกษุจากจังหวัดนครราชสีมา
หมวดหมู่:เจ้าอาวาสวัดในจังหวัดนครราชสีมา
หมวดหมู่:เกจิอาจารย์
เทศมณฑลผิงตง

เทศมณฑลผิงตงNoteTag|พินอินภาษาจีนกลาง: Píngdōng Xiàn, เวด-ไจลส์: Pʻing²-tung¹ Hsien⁴; เป่อ่วยจีภาษาฮกเกี้ยน: Pîn-tong-koān; พักฟ้าซื้อภาษาแคะ: Phìn-tûng-yan; ภาษาไปวัน: Akaw/Qakaw เป็นเทศมณฑลในภาคใต้ของประเทศไต้หวัน มีเมืองหลวงคือ นครผิงตง มีภูมิอากาศแบบมรสุมเขตร้อนอบอุ่น และเป็นที่รู้จักในด้านการเกษตรและการท่องเที่ยว อุทยานแห่งชาติเขิ่นติง ตั้งอยู่ทางตอนใต้ของเทศมณฑลนี้ ซึ่งเป็นอุทยานแห่งชาติที่เก่าแก่ที่สุดและใหญ่ที่สุดในไต้หวัน

**การเมืองการปกครอง**

**การแบ่งเขตการปกครอง**
เทศมณฑลผิงตงแบ่งออกเป็น 1 นคร, 3 เมือง, 21 ตำบล, และ 8 ตำบลชนพื้นเมืองภูเขา เทศมณฑลผิงตงมีตำบลและตำบลชนพื้นเมืองภูเขาเป็นจำนวนมากที่สุดในบรรดาเทศมณฑลของไต้หวัน

**หมายเหตุ**

**อ้างอิง**

**แหล่งข้อมูลอื่น**
 รัฐบาลท้องถิ่นเทศมณฑลผิงตง date=2015-06-27  - i-Pingtung - Tourist Service date=2018-01-21 
*2775815
ผิงตง
เทศมณฑลไถตง

เทศมณฑลไถตง () เป็นเทศมณฑลที่ใหญ่เป็นอันดับ 3 ของประเทศไต้หวัน ตั้งอยู่บนชายฝั่งตะวันออกเฉียงใต้ของเกาะเป็นหลัก และยังรวมถึงเกาะลวี่เต่า (Green Island), เกาะหลานยฺหวี่ (Orchid Island), และเกาะเสี่ยวหลานยฺหวี่ (Lesser Orchid) มีเมืองหลวงชื่อ นครไถตง

**ชื่อ**
คำว่า "ไถตง" หมายถึง "ตะวันออกของไต้หวัน" แต่คนในท้องถิ่นหลายคนเรียกกันว่า "โฮ่วชาน" (poj=āu-soaⁿ) ซึ่งหมายถึง "หลังเขา"

**ประวัติศาสตร์**
ไฟล์:Taito Prefectural Office.JPG|thumb|left|อาคารราชการจังหวัดไทโต
ในปี 1887 สมัยราชวงศ์ชิง จังหวัดไถตงเป็นหนึ่งใน 4 จังหวัดของมณฑลไต้หวัน
ในช่วงที่ญี่ปุ่นปกครองไต้หวัน พื้นที่ของเทศมณฑลไถตงถูกปกครองเป็นจังหวัดไทโต
หลังจากที่ญี่ปุ่นคืนไต้หวันให้กับสาธารณรัฐจีนเมื่อวันที่ 25 ตุลาคม 1945 ไถตงก็ได้รับการก่อตั้งเป็นเทศมณฑลหนึ่งในมณฑลไต้หวันเมื่อวันที่ 25 ธันวาคมในปีเดียวกัน

**เขตการปกครอง**
ไฟล์:Taitung County Government.jpg|thumb|รัฐบาลท้องถิ่นเทศมณฑลไถตง
ไฟล์:台東縣議會.JPG|thumb|สภาเทศมณฑลไถตง
ไฟล์:Rao Ching-ling.png|thumb|เหรา ชิ่งหลิง ดำรงตำแหน่งเป็นผู้ว่าการเทศมณฑลไถตง
เทศมณฑลไถตงแบ่งการปกครองออกเป็น 1 นคร, 2 เมือง, 8 ตำบล และ 5 ตำบลชนพื้นเมืองภูเขา เทศมณฑลไถตงมีจำนวนตำบลชนพื้นเมืองภูเขามากเป็นอันดับ 2 ในไต้หวัน รองจากเทศมณฑลผิงตง เมืองหลวงของเทศมณฑลอยู่ที่นครไถตง ซึ่งเป็นที่ตั้งของรัฐบาลท้องถิ่นและสภาเทศมณฑล ผู้ว่าการเทศมณฑลไถตงคนปัจจุบัน คือ เหรา ชิ่งหลิง สังกัดพรรคก๊กมินตั๋ง

**อ้างอิง**

**แหล่งข้อมูลอื่น**
 เว็บไซต์รัฐบาลท้องถิ่นเทศมณฑลไถตง zh
*2921155
ไถตง
จางฮว่า

จางฮว่า (w=Chang¹-hua⁴) หรือ เจี๊ยงหั่ว ในภาษาฮกเกี้ยน (poj=Chiong-hòa หรือ Chiang-hòa) เป็นนครภายใต้เทศมณฑล และเป็นศูนย์กลางการปกครองของเทศมณฑลจางฮว่า ในประเทศไต้หวัน จางฮว่าเป็นนครภายใต้เทศมณฑลที่มีประชากรมากที่สุด และเป็นส่วนหนึ่งของเขตมหานครไถจง–จางฮว่า ซึ่งเป็นเขตมหานครที่ใหญ่เป็นอันดับ 2 ของไต้หวัน
นครแห่งนี้เป็นที่อยู่อาศัยของชาวปาปู้ซ่า (巴布薩族) หรือชาวเมาอู้ชู่ (貓霧捒族) มานานนับร้อย ๆ ปี ทั้งเป็นฐานทัพของชาวฮั่นที่รุกรานไต้หวันในอดีต ผู้รุกรานเหล่านี้ตั้งป้อมปราการไม้ไผ่เรียงราย เป็นเหตุให้ท้องที่นี้ได้ชื่อว่า "เมืองไม้ไผ่"
จางฮว่าเป็นรู้จักกันดีจากสถานที่สำคัญอย่าง พระพุทธรูปองค์ใหญ่แห่งวัดปากั้วชาน (八卦山大佛) รูปปั้นนี้สูง 26 เมตร ตั้งอยู่บนยอดเขาปากั้วที่มองเห็นทัวทัศน์ของตัวเมืองได้ ทางเดินหลักขึ้นไปยังรูปปั้นพระใหญ่นั้นเรียงรายไปด้วยรูปปั้นในตำนานทางพุทธศาสนา อีกสถานที่หนึ่งที่น่าสนใจคือวัดที่เก่าแก่ที่สุดของไต้หวัน วัดขงจื้อแห่งจางฮว่า (彰化孔子廟)

**ประวัติศาสตร์**

**สาธารณรัฐจีน**
หลังจากญี่ปุ่นส่งมอบไต้หวันให้กับสาธารณรัฐจีนเมื่อวันที่ 25 ตุลาคม 1945 นครจางฮว่า ก็ได้รับการสถาปนาเป็นนครที่ปกครองภายใต้มณฑลของมณฑลไต้หวันเมื่อวันที่ 25 ธันวาคมในปีเดียวกัน เมื่อวันที่ 30 พฤศจิกายน 1951 ได้มีการจัดตั้งสำนักงานนครจางฮว่าขึ้น และต่อมาในวันที่ 1 ธันวาคม 1951 ได้มีการลดฐานะลงเป็นนครที่ปกครองภายใต้เทศมณฑล และกลายเป็นศูนย์กลางการปกครองของเทศมณฑลจางฮว่า

**ภูมิศาสตร์**
นครจางฮว่ามีพื้นที่ราบมากมาย อย่างไรก็ตาม ที่ราบถูกแบ่งออกเป็นสองส่วนตามทิวเขาตอนกลางของไต้หวัน ส่วนที่หนึ่งเป็นพื้นที่ทางตะวันออกเฉียงใต้ และอีกส่วนหนึ่งเป็นพื้นที่ทางตะวันตกเฉียงเหนือ พื้นที่ทางตะวันออกเฉียงเหนือถึงแม้จะเป็นที่ราบเรียบ แต่มักได้รับผลกระทบจากการพังทลายของดินที่เกิดจากพายุไต้ฝุ่นในฤดูร้อน จึงไม่เหมาะสำหรับการอยู่อาศัย
อุณหภูมิโดยเฉลี่ยรายปีของนครจางฮว่าอยู่ที่ °C โดยเดือนกรกฎาคมจะร้อนที่สุด และเดือนมกราคมจะหนาวที่สุด ปริมาณน้ำฝนรายปีอยู่ที่ mm โดยในเดือนมิถุนายนจะมีฝนตกชุกที่สุด และเดือนพฤศจิกายนจะแห้งแล้งที่สุด ปริมาณน้ำฝนจะน้อยลงในทางทิศตะวันตกใกล้กับแนวชายฝั่ง

**การขนส่ง**
ในนครจางฮว่ามีสถานีรถไฟของการรถไฟไต้หวันแห่งเดียว คือ สถานีรถไฟจางฮว่า
ทางด่วน 1 เชื่อมต่อนครจางฮว่าเข้ากับนครไถจง และเป็นหนึ่งในเส้นทางหลักในการสัญจรไปมาระหว่างสองเมืองนี้ ทางด่วน 3 ตัดกับทางด่วน 1 ที่จางฮว่า และยังเชื่อมต่อกับทางหลวงมณฑล 74 อีกด้วย

**ภาพ**

**อ้างอิง**

**แหล่งข้อมูลอื่น**
หมวดหมู่:นครในไต้หวัน
ด้วงแรดมะพร้าว

ระวังสับสนกับด้วงงวงมะพร้าวหรือด้วงสาคู ดู ด้วงงวงมะพร้าว
ด้วงแรดมะพร้าว หรือ ด้วงมะพร้าว (Coconut rhinoceros beetle, Indian rhinoceros beetle, Asian rhinoceros beetle) เป็นด้วงกว่างชนิดหนึ่ง มีชื่อวิทยาศาสตร์ว่า Oryctes rhinoceros 
มีลำตัวสีน้ำตาลแดงเกือบดำ มีขนสีน้ำตาลอ่อนที่ด้านข้างของส่วนหัว อก ขา และด้านล่างของลำตัว ตัวผู้มีเขาคล้ายนอแรดที่ส่วนหัวค่อนข้างยาว ตัวเมียมีลักษณะคล้ายตัวผู้แต่มีเขาสั้นกว่า และที่ส่วนปลายของท้องด้านล่างมีขนเยอะกว่าตัวผู้ และมีขนาดใหญ่กว่าตัวผู้ไม่มาก
มีขนาดโตเต็มที่ประมาณ 37-45 มิลลิเมตร พบกระจายพันธุ์ทั่วไปในอนุทวีปอินเดียและเอเชียอาคเนย์ โดยด้วงกว่างชนิดนี้ถือเป็นแมลงศัตรูพืชที่สำคัญมากของพืชจำพวกปาล์มและมะพร้าวในทวีปเอเชีย โดยตัวเต็มวัยจะเจาะกินยอดอ่อนในเวลากลางคืนทำให้ยอดอ่อนแตกออกมาเห็นใบหักเสียหาย ส่วนทางมะพร้าวหรือปาล์มที่ตัดทิ้งไว้บนดินภายในสวน ก็เป็นแหล่งเพาะอาศัยของตัวอ่อน โดยหลังจากวางไข่แล้วฟักเป็นตัวหนอนก็จะเจริญเติบโตกัดกินอยู่ด้านล่างหรืออยู่ในดิน ไข่มีทรงกลมมีเส้นผ่าศูนย์กลางประมาณ 3-4 มิลลิเมตร ฟักเป็นตัวในระยะเวลา 7-8 วัน หนอนมีสีขาวนวลมีอายุ 3-4 วัน มีส่วนหัวเป็นสีเหลืองปนน้ำตาล  เป็นดักแด้ประมาณ 1 เดือน ตัวเต็มวัยมีอายุประมาณ 2-3 เดือน นับว่าเป็นด้วงกว่างที่มีระยะเวลาเจริญเติบโตเร็วมาก

**อ้างอิง**

**แหล่งข้อมูลอื่น**
 เลี้ยงราเขียวควบคุมด้วงแรดมะพร้าว จากไทยโพสต์
หมวดหมู่:ด้วงกว่าง
หมวดหมู่:ศัตรูพืช
ด้วงงวงมะพร้าว

ด้วงงวงมะพร้าว หรือ ด้วงสาคู หรือ ด้วงลาน หรือ แมงหวัง ในภาษาใต้ (Red palm weevil, Red-stripes palm weevil, Asian palm weevil, Sago palm weevil) เป็นด้วงงวงชนิดหนึ่ง มีชื่อวิทยาศาสตร์ว่า Rhynchophorus ferrugineus
จัดว่าเป็นด้วงงวงขนาดกลาง ตัวเต็มวัย ปีกมีสีน้ำตาลดำ อกมีสีน้ำตาลและมีจุดสีดำ มีขนาดลำตัวยาวประมาณ 25-28 มิลลิเมตร ทั้งตัวผู้และตัวเมียมีขนาดและลักษณะภายนอกคล้ายคลึงกัน ต่างกันที่ตัวผู้มีขนที่ด้านบนของงวงใกล้ส่วนปลาย ตัวหนอนมีสีเหลืองปนน้ำตาล ดักแด้เป็นปลอกทำด้วยเศษชิ้นส่วนจากพืชที่กินเป็นอาหาร 
โดยด้วงงวงชนิดนี้นับเป็นแมลงศัตรูพืชที่สำคัญอีกชนิดหนึ่ง โดยเฉพาะพืชจำพวกปาล์ม เช่น มะพร้าวหรือสาคู หรือลาน ในประเทศไทยพบมากที่ภาคใต้ ตัวหนอนจะอาศัยและกัดกินบริเวณยอดอ่อน ตัวเต็มวัยจะเกาะกินเนื้อเยื่อด้านในของลำต้นลึกจนเป็นโพรง ซึ่งอาจทำให้ต้นตายได้ โดยจะบินออกหากินในเวลากลางวัน สามารถบินได้ไกลถึง 900 เมตร และอาจซ้ำกินซ้ำเติมจากที่ด้วงแรดมะพร้าว (Oryctes rhinoceros) ซึ่งเป็นด้วงกว่างกินแล้วด้วย ตัวเมียใช้เวลาวางไข่นาน 5-8 สัปดาห์ ในปริมาณเฉลี่ย 400 ฟอง
กระจายพันธุ์อยู่ตั้งแต่อินเดียจนถึงซามัว แต่ปัจจุบันได้แพร่กระจายเป็นชนิดพันธุ์ต่างถิ่นไปในทวีปต่าง ๆ ของโลก
ไฟล์:Sago grub Rhynchophorus ferrugineus larva.JPG|thumb|200px|left|ตัวหนอนในชามที่รอการบริโภค
แต่ในปัจจุบัน ตัวหนอนของด้วงงวงชนิดนี้กำลังเป็นที่นิยมของการเพาะเลี้ยงเป็นสัตว์เศรษฐกิจ โดยนิยมบริโภคกัน มีราคาซื้อขายที่สูงถึงกิโลกรัมละ 200-300 บาท โดยระยะจากไข่-หนอน-ดักแด้ใช้เวลา 60 วัน ตัวเต็มวัยมีอายุ 2-3 เดือน บางเจ้าจะนำ หนอนด้วงแรดมาแทน เพราะราคาถูกกว่า แต่อร่อยไม่เท่า

**อ้างอิง**

**แหล่งข้อมูลอื่น**
 ……..ด้วงงวงมะพร้าวโปรตีนริมสวน……. จากโอเคเนชั่น
หมวดหมู่:ด้วงงวง
หมวดหมู่:ชนิดพันธุ์ต่างถิ่น
หมวดหมู่:แมลงที่รับประทานได้
หมวดหมู่:ศัตรูพืช
นครซินจู๋

นครซินจู๋ เป็นนครตั้งอยู่ทางภาคเหนือของไต้หวัน เป็นที่รู้จักดีในชื่อเล่นว่า "นครแห่งลม" (風城) เนื่องจากมีลมพัดแรงเสมอ ถูกล้อมรอบด้วยเทศมณฑลซินจู๋ทางทิศเหนือและทิศตะวันออก เทศมณฑลเหมียวลี่ทางทิศใต้ และช่องแคบไต้หวันทางตะวันตก โดยแบ่งออกเป็นสามเขต ได้แก่ เขตเหนือ (北區) เขตตะวันออก (東區) และเขตเซียงซาน (香山區 แปลว่า เขาภูเขาหอม) 

**อ้างอิง**

**แหล่งข้อมูลอื่น**
  en- 2849488

ซินจู๋
ปาซาร์จีก

ปาซาร์จีก (Пазарджик; Pazardzhik) เป็นเมืองในประเทศบัลแกเรีย ตั้งอยู่ทางตอนกลางค่อนไปทางตะวันตกเฉียงใต้ของประเทศ บนฝั่งแม่น้ำมารีตซา เป็นเมืองหลวงของจังหวัดปาซาร์จีก จากข้อมูลเดือนกุมภาพันธ์ ค.ศ. 2011 เมืองมีประชากร 70,882 คน

**อ้างอิง**
หมวดหมู่:เมืองในประเทศบัลแกเรีย
อูเบร์ลังเดีย

อูเบร์ลังเดีย (Uberlândia) เป็นเมืองทางตะวันตกของรัฐมีนัชเจไรช์ ประเทศบราซิล มีประชากร 600,349 คน (ข้อมูลปี ค.ศ. 2010) เป็นเมืองใหญ่เป็นอันดับ 3 ของรัฐ ชื่อเมืองมีความหมายว่า ดินแดนอุดมสมบูรณ์

**อ้างอิง**
หมวดหมู่:เมืองในรัฐมีนัชเจไรช์
เวิตส์ยาร์ฟ

ทะเลสาบเวิตส์ยาร์ฟ (Võrtsjärv) เป็นทะเลสาบในประเทศเอสโตเนีย มีเนื้อที่  270 กม² (104 ไมล์²) เป็นทะเลสาบใหญ่เป็นอันดับ 2 ของประเทศ มีความลึก 33.7 ม. เหนือระดับน้ำทะเลปานกลาง มีแม่น้ำเอมาไหลออกจากทะเลสาบนี้ไปทางตะวันออกลงสู่ทะเลสาบไปปัส

**อ้างอิง**
หมวดหมู่:ทะเลสาบในประเทศเอสโตเนีย
หมวดหมู่:ทะเลสาบในประเทศเอสโตเนีย

เอสโตเนีย
เอสโตเนีย
หมวดหมู่:ธรณีสัณฐานในประเทศเอสโตเนีย
หมวดหมู่:สถานที่ท่องเที่ยวในประเทศเอสโตเนีย
ขุนทวยหาญพิทักษ์ (เหล็ง ศรีจันทร์)

ร้อยเอก นายแพทย์ ขุนทวยหาญพิทักษ์ (22 ธันวาคม พ.ศ. 2425 - 16 มีนาคม พ.ศ. 2502)  มีชื่อจริงว่า นายแพทย์เหล็ง ศรีจันทร์ หรือชื่อที่นิยมเรียกกันติดปากว่า หมอเหล็ง เป็นนายทหารหัวหน้าคณะผู้ก่อการกบฏ ร.ศ. 130 เป็นนายทหารหนุ่มที่เป็นนายแพทย์ประจำโรงเรียนนายร้อยทหารบก และเป็นแพทย์ประจำพระองค์สมเด็จเจ้าฟ้าจักรพงษ์ภูวนาถฯ และหม่อมคัทรีน พระชายา

**ประวัติ**
ร.อ.ขุนทวยหาญพิทักษ์ เกิดเมื่อวันที่ 22 ธันวาคม พ.ศ. 2425 ที่ตำบลบ้านสมเด็จพระเจ้าพระยา ฝั่งธนบุรี สำเร็จการศึกษาเบื้องต้นที่วัดประยุรวงศาวาส เมื่ออายุ 15 ปี ได้เข้าศึกษาวิชาแพทย์ที่โรงเรียนแพทยาลัยในสังกัดโรงพยาบาลศิริราช หลังสำเร็จการศึกษาไปเป็นแพทย์ฝึกหัดที่โรงเรียนฝึกหัดครูบ้านสมเด็จเจ้าพระยา ก่อนไปเป็นนายแพทย์ตรีประจำโรงเรียนนายร้อยทหารบก ระหว่างนี้ได้เข้าศึกษาวิชาทหาร เป็นนักเรียนนายร้อยสำรอง จนสอบได้เป็นนายร้อยตรี สังกัดพลรบทหารราบ เป็นแพทย์ทหาร และได้เลื่อนยศมาเป็นลำดับจน พ.ศ. 2453 ได้รับยศและบรรดาศักดิ์เป็น ร้อยเอก ขุนทวยหาญพิทักษ์ และเป็นผู้บังคับกองพยาบาลโรงเรียนนายทหารบก

**ชีวิตครอบครัว**
ขุนทวยหาญพิทักษ์ มีภรรยาทั้งหมด 4 คน นางอบ ศรีจันทร์ มีบุตร 5 คน, นาง ระเบียบ ศรีจันทร์ มีบุตร 8 คน, นางอ่อน ศรีจันทร์ มีบุตร 5 คน, นางวิศรี ศรีจันทร์ มีบุตร 2 คน (หมอเหล็ง มีบุตร-ธิดา รวมกันทั้งสิ้น 20 คน)

**บทบาททางการเมือง**
ร.อ.ขุนทวยหาญพิทักษ์ มีความมุ่งหมายจะให้เปลี่ยนแปลงการปกครองเป็นราชาธิปไตยภายใต้รัฐธรรมนูญ (เรียกด้วยภาษาในสมัยนั้นว่า ลิมิเต็ดมอนากี้) การปฏิวัติครั้งนั้นล้มเหลว เพราะข่าวรั่วเสียก่อน คณะผู้ก่อการถูกรวบตัวหมด ต่อมาเมื่อปี พ.ศ. 2467 จึงได้รับการพระราชทานอภัยโทษมาทั้งหมด
ร.อ.ขุนทวยหาญพิทักษ์ ประกอบอาชีพเป็นแพทย์ ภายหลังได้รับพระราชทานอภัยโทษ โดยมีผลิตภัณฑ์ที่ยังดำเนินกิจการมาจนถึงปัจจุบัน คือ ผงหอมศรีจันทร์ และเป็นแพทย์ผู้ที่ทำคลอดนายสมัคร สุนทรเวช เมื่อปี พ.ศ. 2478 ซึ่งต่อมากลายเป็นนายกรัฐมนตรีคนที่ 25  บ้านพักของ ร.อ.ขุนทวยหาญพิทักษ์ ปัจจุบันอยู่ในซอยที่เป็นที่รู้จักกันดีในชื่อ ซอยหมอเหล็ง ถนนราชปรารภ ใกล้กับอนุสาวรีย์ชัยสมรภูมิ ซึ่งเป็นบ้านพักของนายชวน หลีกภัย นายกรัฐมนตรีคนที่ 20 

**เครื่องราชอิสริยาภรณ์**
 2454

**อ้างอิง**
หมวดหมู่:บุคคลจากเขตธนบุรี
หมวดหมู่:แพทย์ชาวไทย
หมวดหมู่:ทหารบกชาวไทย
ทวยหาญพิทักษ์
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากมหาวิทยาลัยราชภัฏบ้านสมเด็จเจ้าพระยา
หมวดหมู่:กบฏ ร.ศ. 130
หมวดหมู่:บุคคลในประวัติศาสตร์กรุงรัตนโกสินทร์
ไวตาเป

ที่ตั้งของไวตาเปในแผนที่บอราบอรา
ไวตาเป
ไวตาเป (Vaitape) เป็นเมืองที่ใหญ่ที่สุดบนเกาะบอราบอราในดินแดนเฟรนช์พอลินีเชีย มีประชากร 4,927 คน นับเป็นประชากรเกินครึ่งของทั้งเกาะที่มีประมาณ 9,000 คน  ตั้งอยู่ทางด้านเหนือของเมืองปาเปเอเต (เมืองหลวงของเฟรนช์พอลินีเชีย)


**ภูมิอากาศ**

**อ้างอิง==
โมโอเรอา

โมโอเรอา (Mo’orea, เสียงอ่าน: /moʔore(ʔ)a/) เป็นเกาะหนึ่งของหมู่เกาะโซไซเอตี อยู่ห่างจากเกาะตาฮีตีไปทางทิศตะวันตกเฉียงเหนือ 17 กิโลเมตร ชื่อเกาะมาจากศัพท์ภาษาตาฮีตีว่า Mo'ore'a แปลว่า "กิ้งก่าเหลือง": Mo'o = กิ้งก่า; Re'a (จาก re'are'a) = เหลือง ชื่อเก่าของเกาะนี้คือ ไอเมโฮ ('Aimeho) บางครั้งสะกดเป็น ไอเมโอ ('Aimeo) หรือ เอเมโอ ('Eimeo) นักล่าอาณานิคมและนักสำรวจชาวตะวันตกยุคแรกเรียกโมโอเรอาเป็น เกาะยอร์ก หรือ ซานโตโดมิงโก

**อ้างอิง**

**แหล่งข้อมูลอื่น**

หมวดหมู่:เฟรนช์พอลินีเชีย
หมวดหมู่:เกาะในมหาสมุทรแปซิฟิก
มูร์เซีย

มูร์เซีย (Murcia) เป็นเมืองหลวงของแคว้นภูมิภาคมูร์เซียในประเทศสเปน ตั้งอยู่ทางตะวันออกเฉียงใต้ เป็นเมืองที่ใหญ่เป็นอันดับ 7 ของประเทศ มีประชากร 436,870 คน (ค.ศ. 2009) คิดเป็นหนึ่งในสามของแคว้น เป็นตลาดพืชผลทางการเกษตร ผลิตผ้าไหม สิ่งทอ แป้ง ผลิตภัณฑ์อะลูมิเนียม  สินค้าเครื่องหนัง หมวก เป็นเมืองมหาวิทยาลัย มีมหาวิหารแห่งมูร์เซีย และมีอาคารศิลปะบาโรกหลายแห่ง
ชาวโรมันเป็นพวกแรกที่เข้ามาตั้งถิ่นฐานในคริสต์ศตวรรษที่ 9 ชาวมัวร์ได้เข้ามาสร้างเมืองขึ้นใหม่ และต่อมาชาวคริสต์ยึดกลับคืนได้ในคริสต์ศตวรรษที่ 13 เคยเป็นเมืองหลวงของอาณาจักรมูร์เซียในสมัยโบราณ
หมวดหมู่:เมืองในแคว้นภูมิภาคมูร์เซีย
อู๋ เจิ้นหวี่

อู๋ เจิ้นหวี่ (Francis Ng, จีนตัวเต็ม: 吳鎮宇, จีนตัวย่อ: 吴镇宇, พินอิน: Wú Zhènyǔ) นักแสดงชายในบทสมบทชาวฮ่องกง
เกิดวันที่ 21 ธันวาคม ค.ศ. 1961 ที่ฮ่องกง มีชื่อแต่แรกเกิดว่า อู๋ จื้อเฉียง (จีนตัวเต็ม: 吳志強, จีนตัวย่อ: 吴志强, พินอิน: Wú Zhìqiáng) เข้าสู่แวดวงบันเทิงด้วยการเป็นนักเรียนในโรงเรียนการแสดงของทีวีบี สำเร็จการศึกษาในปี ค.ศ. 1985 จากนั้นก็ได้เริ่มเล่นละครโทรทัศน์และซีรีส์ชุดต่าง ๆ
มีชื่อเข้าชิงรางวัลนักแสดงประกอบชายยอดเยี่ยมจากเรื่อง Handsome Siblings ในปี ค.ศ. 1992 ที่กำกับการโดยแสดง โดย เจิ้ง จื้อเหว่ย และแสดงนำโดย หลิว เต๋อหัว และหลิน ชิงเสีย
จากนั้นก็ได้มีผลงานในแนวภาพยนตร์มาตลอด ซึ่งโดยมากจะรับบทเป็นบทสมบทหรือตัวร้าย อาทิ Young and Dangerous ในปี ค.ศ. 1995, A Man Called Hero ในปี ค.ศ. 1999 และรับบทเป็นพี่ชายของ เหยิน ในช่วงวัยรุ่นที่แสดงโดย หยู เหวินเล่อ ในInfernal Affairs II ในปี ค.ศ. 2003 อันเป็นภาคต่อของ Infernal Affairs เมื่อปี ค.ศ. 2002 และรับบทนำในภาพยนตร์สยองขวัญเรื่อง Horror Hotline... Big Head Monster เมื่อปี ค.ศ. 2001
อู๋ เจิ้นหวี่ ได้รับการยกย่องว่าเป็นนักแสดงที่แสดงบทบาทให้เห็นถึงอารมณ์ที่อยู่ในภาวะถูกกดดันได้เป็นอย่างดี ร่วมกับ หวง ชิวเซิน และหลิว ชิงหวิน และยังเป็นเพื่อสนิทกับหลิว ชิงหวิน อีกด้วย
ชีวิตครอบครัว สมรสกับ หวัง ลี่ปิง เมื่อปี ค.ศ. 2002 ทั้งคู่มีบุตรชายด้วยกันหนึ่งคน

**ผลงาน**
ละครโทรทัศน์และซีรีส์
*Demi-Gods and Semi-Devils (1982)
*The Legend of the Condor Heroes (1983)
*The Duke of Mount Deer (1984)
*Old Time Buddy (1997)
*Triumph in the Skies (2003)
*The Great Adventurer (2005)
*Magic Chef (2005)
ภาพยนตร์
*Handsome Siblings (1992)
*Young and Dangerous (1995)
*God of Gamblers 3: The Early Stage (1996) รับบทเป็น เกาอ้าว
*Young and Dangerous: The Prequel (1998)
*A Man Called Hero (1999)
*Gen-X Cops (1999)
*The Mission (1999)
*2000 A.D. (2000)
*Horror Hotline... Big Head Monster (2001)
*Infernal Affairs II (2003)
*Turning Point (2009)
*Tracing Shadow (2009)
*เจ้าพ่อเซี่ยงไฮ้คนสุดท้าย (2012)

**อ้างอิง**

**แหล่งข้อมูลอื่น**
 จาก IMDb
หมวดหมู่:นักแสดงฮ่องกง
หมวดหมู่:ผู้ชนะรางวัลม้าทองคำสาขานักแสดงนำชายยอดเยี่ยม
หลวงปู่พรหม จิรปุญฺโญ

หลวงปู่พรหม จิรปุญโญ (6 พฤษภาคม พ.ศ. 2433 - 13 พฤษภาคม พ.ศ. 2512) พระเกจิอาจารย์แห่งเมืองอุดรธานี และเป็นพระคณาจารย์ศิษย์สายหลวงปู่มั่น ภูริทตฺโต ในชั่วชีวิตของท่าน จริงอยู่เคยมีชีวิตแบบฆราวาสธรรม แต่พอปลงกับชีวิต เกิด แก่ เจ็บ ตาย ก็เลยปลงได้และเข้าสู่ร่มกาสาวพักตร์ และอยู่ในสมณเพศตลอดชีวิต

**ประวัติ**
หลวงปู่พรหม จิรปุญโญ ท่านเกิดเมื่อ วันวันอังคาร แรม 3 ค่ำ เดือน 6 ปีขาล ตรงกับวันที่ 6 พฤษภาคม พ.ศ. 2433 ตรงกับรัชสมัยพระบาทสมเด็จพระปรมินทรมหาจุฬาลงกรณ์ฯ พระจุลจอมเกล้าเจ้าอยู่หัว รัชกาลที่ 5 แห่งราชวงศ์จักรี ณ บ้านตาล ตำบล โคกสี อำเภอสว่างแดนดิน จังหวัดสกลนคร บิดาชื่อ นายจันทร์ สุภาพงษ์ และมารดาชื่อ นางวันดี สุภาพงษ์ บิดาและมารดา ของหลวงปู่ท่านเป็นชาวนาชาวไร่มาตั้งแต่ดั้งเดิมสมัยแต่บรรพบุรุษตระกูลนั้นนับถือ ศาสนาพุทธเป็นชีวิตจิตใจมานานมากแล้วหลวงปู่พรหมท่านเป็นบุตรหัวปี ท่านมีน้อง ๆ ที่สืบสายใยสายเลือดอีก 3 คน ท่านเป็นลูกคนโต ต่อมาท่านได้ครองเรือนเมื่อมีอายุได้ 20 ปี หลวงปู่พรหม ได้แต่งงานครั้งแรกกับศรีภรรยาชื่อ พิมพา ต่อมาได้ย้ายมาอยู่ด้วยกันที่บ้านดงเย็นกับศรีภรรยา และอยู่กินกันจนมีลูก 1 คน เป็นลูกชาย พอคลอดออกมา ภรรยาและลูกชายได้เสียชีวิตพร้อมกัน  หลวงปู่พรหม ท่านก็รู้ว่าความสุขของท่านได้หายไปแล้ว แต่ในตอนนั้นท่านก็ยังอยากใช้ชีวิตแบบฆราวาสอีก ก็มีภรรยาคนที่ 2 กับ นางกำแพง อยู่ด้วยกันนานถึง 5 ปี แต่คราวนี้ไม่มีลูก ต่อมาหลวงปู่ท่านก็ได้รบแต่งตั้งให้เป็นผู้ใหญ่ในหมู่บ้านนั้น ท่านเป็นคนนำหมู่เลี้ยงโค กระบือ ในสมัยนั้น ในกาลต่อมา พระอาจารย์สาร ได้มาที่หมู่บ้านดงเย็น และได้สั่งสอนอบรมคนในหมู่บ้านนั้น จนหลวงปู่ท่านก็มีใจที่จะบวช และได้อุปสมบทเป็นพระภิกษุเมื่อปี พ.ศ. 2469 ที่วัดโพธิ์สมภรณ์ อำเภอเมือง จังหวัดอุดรธานี โดยมีท่านเจ้าคุณพระธรรมเจดีย์ (จูม พนธุโล) เป็นพระอุปัชฌาย์ ท่านพระครูประสาทคุณานุกิจเป็นพระกรรมวาจาจารย์ได้รับฉายาว่า “ จิรปุญโญ” ต่อมาท่านได้ก็แสวงหาหนทางดับทุกข์ และ ได้ออกเดินธุดงค์กับหลวงปู่มั่น ภูริทตฺโต ธุดงค์มาบ้านดงเย็นแล้วเมตตาแสดงธรรมโปรดท่านและชาวบ้าน ที่สุดทำให้ท่านคิดอยากจะบวช ก่อนบวชท่านได้สละทรัพย์สินสิ่งของให้คนยากจนอยู่นานหลายวันจึงหมด ที่ดินและบ้านอีกสองหลังก็รื้อไปทำเป็นกุฏิถวายวัด ส่วนภรรยาท่านก็ให้บวชเป็นชีก่อนท่านหนึ่งปี เมื่ออุปสมบทแล้วได้เรียนรู้ข้อวัตรปฏิบัติและเดินธุดงค์เท้าเปล่ากับพระอาจารย์สารเป็นเวลา ๓ ปี จากนั้นจึงลาพระอาจารย์เดินธุดงค์ไปทั่วภาคอีสานและในประเทศลาวพร้อมหลานชาย ๑ คน และเมื่อจะธุดงค์ไปภาคเหนือเพื่อแสวงหาหลวงปู่มั่นก็ได้ร่วมเดินทางไปพร้อมกับหลวงปู่ชอบพระสหธรรมิกของท่านซึ่งทั้งสององค์ถือว่าเป็นเพชรน้ำเอก เมื่อได้พบหลวงปู่มั่นแล้วท่านได้รับฟังโอวาทและประพฤติปฏิบัติธรรมกับองค์หลวงปู่มั่นอยู่พักหนึ่งก็ได้ออกธุดงค์ไปกับหลวงปู่ขาว อนาลโยไปทั่วภาคเหนือ  ในกาลต่อมา ท่านได้มาอยู่ที่ วัดป่าสุทธาวาส และศึกษาพระธรรมกับหลวงปู่มั่น จนกระทั่งรู้แจ้งเห็นจริง ท่านถึงแก่มรณภาพเมื่อวันที่ 13 พฤษภาคม พ.ศ. 2512 ในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 รวมสิริอายุได้ 79 ปี 44 พรรษา

** อ้างอิง**
 http://www.santidham.com/Lhuangpoo/biography/pProm/Pprom1.html- http://www.web-pra.com/Shop/nattnana/Show/30730
หมวดหมู่:ภิกษุจากจังหวัดสกลนคร
หมวดหมู่:ภิกษุจากจังหวัดอุดรธานี
หมวดหมู่:บุคคลจากอำเภอสว่างแดนดิน
ซิสเต็มริสตอร์

ซิสเต็มริสตอร์ (System Restore) เป็นโปรแกรมอรรถประโยชน์ของวินโดวส์ที่มีไว้ย้อนค่าระบบก่อนที่จะมีปัญหา เริ่มมีโปรแกรมนี้ตั้งแต่วินโดวส์มี 

**ประวัติและการทำงาน**
ซิสเต็มริสตอร์ถูกใส่ในวินโดวส์มีเป็นต้นมา ยกเว้นวินโดวส์ 2000
การทำงานของซิสเต็มริสตอร์นั้นจะบันทึกค่าต่างๆของระบบ เรียกว่าจุดคืนค่า (Restore point)
โดยจุดคืนค่าจะถูกสร้างเมื่อ- มีการติดตั้งโปรแกรมหรือไดรเวอร์- มีการอัปเดตวินโดวส์- เมื่อเปิดเครื่องทิ้งไว้นาน 24 ชั่วโมง

**ข้อมูลที่ซิสเต็มริสตอร์ทำการบันทึก**
ข้อมูลที่ซิสเต็มริสตอร์จะทำการบันทึกไว้ ได้แก่- Windows Registry- ไฟล์ที่อยู่ใน Windows File Protection- โปรไฟล์ผู้ใช้- ฐานข้อมูล COM+ และ WMI
ซึ่งข้อมูลเหล่านี้จะถูกเก็บไว้ที่ %windir%\system32\restore\Filelist.xml (สำหรับวินโดวส์มีและวินโดวส์เอกซ์พี)

**ปัญหา**
ในการย้อนระบบอาจทำให้ข้อมูลที่ทำหลังจากจุดย้อนระบบหายไปได้ (ในกรณีที่ไฟล์ดังกล่าวอยู่ใน My Document) และไวรัสคอมพิวเตอร์ อาจติดในจุดย้อนระบบซึ่งเป็นจุดที่โปรแกรมป้องกันไวรัสไม่สามารถเข้าไปลบได้
นอกจากนี้ หากมีจุดคืนค่ามากกว่าพื้นที่ที่กำหนดไว้ จะมีการลบจุดคืนค่าที่เก่าที่สุดออกไป

**ดูเพิ่ม**
 วินโดวส์มี- Time machine (คอมพิวเตอร์)
หมวดหมู่:ส่วนประกอบของวินโดวส์
เจริ-โชว์

เจริ-โชว์ ประกอบด้วย คริส เจริโค และบิ๊กโชว์ เป็นทีมนักมวยปล้ำสังกัดWWE

**แชมป์และรางวัล**
 World Wrestling Entertainment
** World Tag Team Championship (1 time)
** WWE Tag Team Championship  (1 time)
** Slammy Award (1 time)
***Tag Team of the Year (2009)

**อ้างอิง**
หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
พระญาณวิศิษฏ์ (ทอง จนฺทสิริ)

== ประวัติ  **
พระญาณวิศิษฏ์  หรือ หลวงพ่อทอง จนฺทสิริ ท่านเกิดเมื่อวันที่ 28 เมษายน พ.ศ. 2475 ตรงกับรัชสมัยพระบาทสมเด็จพระปกเกล้าเจ้าอยู่หัว พื้นเพเดิมครอบครัวเป็นชาวจังหวัดอุบลราชธานี มีพี่น้องร่วมบิดามารดาด้วยกันทั้งหมด 9 คน เป็นชาย 4 คน หญิง 5 คน ท่านเป็นบุตรคนที่ 6 ต่อมาครอบครัวอพยพย้ายถิ่นฐานมาปักหลักอยู่ ณ ตำบลวังใหญ่ อำเภอท่าตะโก จังหวัดนครสวรรค์ ท่านเป็นเจ้าอาวาสรูปที่ 3 และอดีตเจ้าอาวาสวัดอโศการาม โดยได้รับสถาปนาตำแหน่งสืบต่อจาก พระเทพโมลี (สำรอง คุณวุฑฺโฒ) ในชีวิตวัยเยาว์ของท่าน ท่านศึกษาจบชั้นเพียงชั้นประถมศึกษาปีที่ 4 ต้องเลิกเรียนกลางคันเพื่อมาช่วยเหลือทางบ้านทำนาหาเลี้ยงปากท้อง

**บรรพชา อุปสมบท**
ท่านได้บรรพชาเป็นสามเณรเมื่อปี พ.ศ. 2494 ขณะมีอายุได้ 19 ปี  ณ วัดป่าคลองกุ้ง ตำบลตลาด อำเภอเมืองจันทบุรี จังหวัดจันทบุรี จนกระทั่งเมื่อมีอายุได้ 21 ปี ท่านได้อุปสมบทเป็นพระภิกษุเมื่อปี พ.ศ. 2496 ก่อนย้ายไปพักจำพรรษาอยู่ที่วัดเขาแก้ว ตำบลหนองตาคง อำเภอโป่งน้ำร้อน จังหวัดจันทบุรี

**ปฏิบัติธรรม**
ผู้ที่คอยชี้ทางส่งเสริมให้ท่านได้เข้าสู่ร่มกาสาวพัสตร์คือพระสุทธิธรรมรังสี (ลี ธมมฺธโร) หรือท่านพ่อลี ผู้ซึ่งมีศักดิ์เป็นอาแท้ๆ นั่นเอง หลวงพ่อทอง ได้ศึกษาวิชาความรู้จากท่าน ถึงแม้ว่าท่านจะเคยศึกษาวิชาบาลีที่กรุงเทพ ฯ มาแล้วก็ตาม  จนมาถึงปี พ.ศ. 2500 ไปจำพรรษาที่สำนักสงฆ์บ้านสันกอเก็ด ตำบลบ้านกลาง อำเภอสันป่าตอง จังหวัดเชียงใหม่ เป็นเวลา 3 ปี กระทั่งท่านพ่อลีได้มรณภาพลง ท่านจึงได้กลับมาอยู่ที่วัดอโศการาม และท่านได้รับตำแหน่งเจ้าอาวาสวัดอโศการามระหว่างปี พ.ศ. 2534 - 2559  ในด้านพระธรรม หลวงพ่อทองท่านมักจะเน้นเรื่องการปฏิบัติวิปัสสนากรรมฐาน  และท่านก็เคยกล่าวไว้ว่า การฝึกธรรมมะ ต้องรู้จักการฝึกความอดทนไว้ก่อน และต้องมีสติด้วย เพราะมนุษย์ ไม่มีจุดยืนในความคิด ชอบใช้สติปัญญาของตนไปตัดสินโดยการสังหารกิเลสของตนเอง เมื่อสมาธิเป็นสมถะจิตจะบังเกิดความสงบ อย่างบางคนบอกอะไรอนิจจัง อะไรไม่เที่ยง อะไรก็อยู่ไม่ได้ อะไรแตกดับ ทำไมไม่ถึงวิปัสสนา เพราะใจมันยังไม่มีสมถะ ใจมันไม่นิ่ง ใจมันส่ายไปมา พอใจหยุดนิ่ง สิ่งที่เห็นคือพระ สิ่งที่เห็นด้วยใจ ไม่ได้เห็นจากดวงตา สิ่งที่มันเกิดคือผู้รู้แท้ ถ้ารู้ใจเจ้าของคือผู้รู้ตน ใจก็อยู่ที่ใจ ไม่ใช่เอาใจไปไว้ที่หัวหรือบนผม รู้จักที่มาที่ไป ไม่ใช่ไปรู้ตามหนังสือที่เขียน แล้วก็หอบสังขารไป” พระอาจารย์ทองท่านเป็นนักเทศน์ธรรมมะรูปหนึ่ง  ที่ติดรับกิจนิมนต์ตลอดเวลา และเป็นศูนย์รวมใจของชาวชุมชนโดยมิเสื่อมถอย วัดอโศการามแวดล้อมไปด้วยธรรมชาติอันร่มเย็นสำหรับเป็นที่พักพิงแก่มวลสรรพสัตว์ฉันใด พระอาจารย์ทองก็เป็นธงธรรมให้ร่มเงาจิตใจแก่ชาวบ้านญาติโยมฉันนั้น
สรีระสังขารพระญาณวิศิษฏ์ (หลวงพ่อทอง จันฺทสิริ) ก่อนการพระราชทานเพลิงศพ ณ วัดอโศการาม อำเภอเมืองสมุทรปราการ จังหวัดสมุทรปราการ

**สมณศักดิ์**
 ได้รับแต่งตั้งเป็นพระครูสัญญาบัตรชั้นตรี  เมื่อปี พ.ศ. 2518 - ได้รับการแต่งตั้งเป็นพระราชาคณะชั้นสามัญที่ “พระญาณวิศิษฏ์”  เมื่อวันที่ 12 สิงหาคม พ.ศ. 2535 

**มรณภาพ**
พระญาณวิศิษฏ์ (ทอง จนฺทสิริ) ได้มรณภาพอย่างสงบจากการอาพาธเป็นโรคมะเร็งในลำไส้มากว่า 5 ปี ที่โรงพยาบาลศิริราช เมื่อเวลาประมาณ 04.10 น.ของวันที่ 16 มีนาคม พ.ศ. 2559 สิริอายุรวม 84 ปี พรรษา 64 มีพิธีพระราชทานเพลิงศพเมื่อวันที่ 26 มิถุนายน พ.ศ. 2559 ณ เมรุชั่วคราว วัดอโศการาม อำเภอเมืองสมุทรปราการ จังหวัดสมุทรปราการ

**อ้างอิง**
หมวดหมู่:พระราชาคณะชั้นสามัญ
หมวดหมู่:สายพระป่าในประเทศไทย
หมวดหมู่:เจ้าอาวาสวัดอโศการาม
หมวดหมู่:ภิกษุจากจังหวัดอุบลราชธานี
เวนเจินส์ (2011)

เวนเจินส์ (2011) เป็นรายการ เพย์-เพอร์-วิว ของ ดับเบิลยูดับเบิลยูอี ในปี 2011 ซึ่งจะจัดเป็นปีที่ 7 แล้ว ในชื่อเวนเจินส์ สถานที่จัดคือ เอทีแอนด์ที เซ็นเตอร์ ใน แซนแอนโทนีโอ, รัฐเท็กซัส เมื่อวันที่ 23 ตุลาคม ค.ศ. 2011 ซึ่งจัดหลังจากศึก เฮลอินเอเซล (2011)

**เบื้องหลัง**
การแข่งขันหลักจาก รอว์ ที่เกี่ยวข้องกับ แชมป์ WWE อัลเบร์โต เดล รีโอ กับอดีตแชมป์ จอห์น ซีนา สำหรับการชิงแชมป์ WWE ซึ่งในเฮลอินเอเซล เมื่อเดือนที่แล้ว ซีนาได้เสียแชมป์ไปให้กับ เดล รีโอ หลังจากที่ ซีนา ถูกล็อกออกจากกรงเหล็กกล้าในขณะที่ เดลรีโอกด ซีเอ็ม พังก์ สัปดาห์ต่อมาเมื่อเร็ว ๆ นี้ ผู้จัดการทั่วไปชั่วคราว จอห์น โลรีนายติส ได้สั่งให้ ซีนา รีแมตช์อีกครั้งกับ เดล รีโอ ในการชิงแชมป์ WWE ในศึก เวนเจินส์ และยังสั่งให้จับคู่แทคทีมระหว่าง ทริปเปิล เอช กับ ซีเอ็ม พังก์ เจอกับ เดอะ มิซ และ อาร์-ทรูธ ในศึก เวนเจินส์ ซึ่งได้รับการยืนยันใน ทวิตเตอร์ วันต่อไปนี้
การแข่งขันหลักจาก สแมคดาวน์ ที่เกี่ยวข้องกับ แชมป์โลกเฮฟวี่เวท มาร์ก เฮนรี กับ บิ๊กโชว์ สำหรับการชิงแชมป์โลกเฮฟวี่เวท ซึ่งในมันนีอินเดอะแบงก์ เฮนรีได้ทำร้าย บิ๊กโชว์ โดยเอาเก้าอี้สอดใต้น่องขาแล้วกระโดดทับใส่ จนได้รับบาดเจ็บต้องพักการปล้ำเป็นเวลา 4 เดือน หลังจากนั้น เฮนรี ได้เอาชนะ แรนดี ออร์ตัน ในไนท์ออฟแชมเปียนส์ และได้แชมป์โลกเฮฟวี่เวทของเขาครั้งแรกในอาชีพ หลังจากนั้นได้เจอกันอีกรอบในศึก เฮลอินเอเซล ปรากฏว่า เฮนรี สามารถป้องกันแชมป์ได้ ในสแมคดาวน์ หลังจากศึก เฮลอินเอเซล บิ๊กโชว์ กลับมาและลอบทำร้าย เฮนรี และต้องการเข็มขัดแชมป์โลกเฮฟวี่เวท ของเฮนรี ก่อนที่จะบดขาของเขากับเก้าอี้เหล็กผู้จัดการทั่วไป ทีโอดอร์ ลอง ให้ บิ๊กโชว์ เอาเข็มขัดแชมป์ตีใส่เฮนรี แต่ไม่ได้ถ้าเขาผ่านไปพร้อมกับบดขาของเฮนรี กับที่กล่าวว่า บิ๊กโชว์ ตัดสินใจที่จะให้ภาพเก้าอี้ เฮนรี มากมายที่จะกลับหลังของเกรงว่าอดีต (จำนวนหนึ่งใหม่คู่แข่ง) จะไม่ได้รับการแข่งขันชิงแชมป์โลกเฮฟวี่เวทกับแชมป์

**ผล**

**ดูเพิ่ม**
 ดับเบิลยูดับเบิลยูอี เวนเจินส์- รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
 Vengeance 2011 WWE Live Tour Site- Vengeance 2011 on WWE.com
หมวดหมู่:ไนท์ออฟแชมเปียนส์
หมวดหมู่:มวยปล้ำอาชีพในปี พ.ศ. 2554
หมวดหมู่:มวยปล้ำอาชีพในรัฐเท็กซัส
เซอร์ไวเวอร์ซีรีส์ (2011)

เซอร์ไวเวอร์ซีรีส์ (2011) เป็นรายการ เพย์-เพอร์-วิว ของ ดับเบิลยูดับเบิลยูอี ในปี 2011 ซึ่งจะจัดเป็นปีที่ 25 แล้ว ในชื่อเซอร์ไวเวอร์ซีรีส์ สถานที่จัดคือ เมดิสันสแควร์การ์เดน ใน นครนิวยอร์ก, รัฐนิวยอร์ก เมื่อวันที่ 20 พฤศจิกายน ค.ศ. 2011 ซึ่งจัดหลังจากศึก เวนเจินส์ (2011) โดยได้เปิดจำหน่ายบัตรตั้งแต่วันที่ 10 กันยายน ที่ผ่านมา

**เบื้องหลัง**
ในเวนเจินส์ (2011) เดอะมิซและอาร์-ทรูธได้มาก่อกวนการปล้ำของจอห์น ซีนา ทำให้ซีนาแพ้ให้กับอัลเบร์โต เดล รีโอ และก็ได้หมดสิทธิ์ที่จะชิงแชมป์ WWE ในรอว์ (24 ตุลาคม 2011) ในตอนแรก ซีนาต้องจับคู่กับแซค ไรเดอร์ เจอกับมิซและทรูธ ระหว่างสัมภาษณ์ของแซคก็ได้ถูกมิซและทรูธมาลอบทำร้ายจนบาดเจ็บ ทำให้เป็น 2 รุม 1 ผลปรากฏว่าซีนาชนะฟาล์ว หลังแมตช์มิซและทรูธได้รุมทำร้ายต่อ จนผู้จัดการทั่วไปชั่วคราว จอห์น โลรีนายติส ออกมาห้าม และสั่งให้ซีนาเลือกนักมวยปล้ำ 1 คน เพื่อจะจับคู่เจอกับมิซและทรูธ และซีนาได้เลือกเดอะร็อกมาเป็นคู่แท็กทีม

**ผลการปล้ำ**
 ผู้ร่วม lumberjills: AJ, Aksana, Alicia Fox, Brie Bella, Kaitlyn, Kelly Kelly, Maxine, Natalya, Nikki Bella, Rosa Mendes และ Tamina

**รานามแท็กทีม 10 คน ที่ถูกคัดออก**

**ดูเพิ่ม**
 เซอร์ไวเวอร์ ซีรีส์- รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของเซอร์ไวเวอร์ซีรีส์
หมวดหมู่:เซอร์ไวเวอร์ซีรีส์
หมวดหมู่:มวยปล้ำอาชีพในปี พ.ศ. 2554‎
ปลาแมนดารินจุด

ปลาแมนดารินจุด (Spotted mandarin, Spotted mandarin goby, Target dragonfish, Green mandarin) ปลาทะเลขนาดเล็กชนิดหนึ่ง มีชื่อวิทยาศาสตร์ว่า Synchiropus picturatus อยู่ในวงศ์ปลามังกรน้อย (Callionymidae)
มีรูปร่างและลักษณะคล้ายกับปลาแมนดาริน (S. splendidus) ซึ่งอยู่ในสกุลเดียวกันมาก หากแต่ปลาแมนดารินจุดนั้นมีลวดลายและลายจุดที่มีขนาดใหญ่กว่า ล้อมรอบด้วยเส้นตัดขอบจุดซ้อนกันเป็นวงเป็นเส้นสีส้มและสีเขียวเป็นชั้นซ้อนกันกระจายอยู่บนหัวและตลอดลำตัว 
มีความยาวเต็มที่ประมาณ 10 เซนติเมตร พบกระจายพันธุ์ในเขตอินโด-แปซิฟิก โดยหากินและอาศัยอยู่ในแนวปะการังและกองหินใต้น้ำ หาจำพวกสัตว์น้ำไม่มีกระดูกสันหลังขนาดเล็กกินเป็นอาหาร จากพื้นทราย
จัดเป็นปลาที่มีความสวยงามอีกชนิดหนึ่ง จึงนิยมเลี้ยงเป็นปลาสวยงามเช่นเดียวกับปลาแมนดาริน ซึ่งก็สามารถเพาะขยายพันธุ์ในที่เลี้ยงได้แล้วเช่นกัน

**อ้างอิง**

**แหล่งข้อมูลอื่น**
 Synchiropus picturatus  date=2011-10-27 
หมวดหมู่:ปลาตู้
หมวดหมู่:ปลาน้ำเค็ม
หมวดหมู่:วงศ์ปลามังกรน้อย